Paul Tammela

Paul Tammela (29. aprill 1945 Kurikse küla, Lelle vald – 6. jaanuar 2015 Tallinn) oli eesti matemaatik.

1964. aastal lõpetas ta Tallinna 2. Keskkooli. 1969. aastal lõpetas Leningradi Riikliku Ülikooli matemaatika-mehaanikateaduskonna matemaatika eriala, aastatel 1969–1972 jätkas samas õpinguid aspirantuuris. 1973. aastal kaitses ta füüsika-matemaatikateaduste kandidaadi kraadi väitekirjaga "К теории приведения квадратичных форм, не более чем от шести переменных" (Ülimalt kuue muutuja positiivsete ruutvormide taandamise teooria).Eesti Teadusinfosüsteem. Paul Tammela 1977. aastal stažeeris Budapestis Loránd Eötvösi Ülikoolis.

Perioodil 1972–1993 töötas ta Tallinna Polütehnilise Instituudi majandusmatemaatika kateedris assistendi (1972–1974), lektori (1974–1978), teaduri (1980–1982) ja dotsendina (1978 –1993). 1993. aastal valiti ta Tallinna Pedagoogikaülikooli algebra ja geomeetria professoriks. Aastatel 1996–2001 oli ta Tallinna Pedagoogikaülikooli matemaatika-informaatikaosakonna juhataja.Ellen Redi. Paul Tammela 60. Aastaraamat 2005. Eesti Matemaatika Selts. Tallinn, 2006

Ta oli Tallinna Ülikooli ametiühingu esimees ja ülikooli senati liige.

Ta õpetas algebra, arvuteooria, geomeetria, matemaatilise loogika, tõenäosusteooria, matemaatilise planeerimise ja matemaatilise modelleerimise kursusi. Ta oli Alar Leibaku doktoritöö kaasjuhendaja.

Ta uuris peamiselt ruutvorme.

Ta on maetud Pärnamäe kalmistule.Kalmistute register HAUDI

Isiklikku
Tema isa Paul Tammela (1910–1985) oli Lelle vallavanem.

Viited

Kirjandus
Pool sajandit matemaatika-loodusteaduskonda: ajalookogumik. Tallinna Pedagoogikaülikool, 2000

Välislingid

Kategooria:Eesti matemaatikud
Kategooria:Tallinna Reaalkooli vilistlased
Kategooria:Peterburi ülikooli vilistlased
Kategooria:Tallinna Ülikooli professorid
Kategooria:Pärnamäe kalmistule maetud
Kategooria:Sündinud 1945
Kategooria:Surnud 2015